|  |  |  |  |
| --- | --- | --- | --- |
|  | 24.10.2017 | Nr. | 1-1-7879 |
|  |  |  |  |
| Uz | 05.04.2016. | Nr. | 16, 5.§ 2.p. |

**Valsts kancelejai**

Par Ministru kabineta 2016. gada 5. aprīļa sēdes protokollēmuma (prot.Nr.16 5.§) “Noteikumu projekts “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi”” 2. punktā dotā uzdevuma izpildi

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 244.punktu, iesniedzu izskatīšanai Ministru kabineta sēdē protokollēmuma projektu “Par Ministru kabineta 2017. gada 5.aprīļa sēdes protokollēmuma (prot.Nr.16 5.§) “Noteikumu projekts “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi”” 2. punktā dotā uzdevuma izpildi”.

|  |  |  |
| --- | --- | --- |
|  1. | Iesniegšanas pamatojums | Ministru kabineta 2016. gada 5.aprīļa sēdes protokollēmuma (prot.Nr.16 5.§) “Noteikumu projekts “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi”” 2. punktā dots uzdevums (turpmāk – Uzdevums) Ekonomikas ministrijai līdz 2017. gada 1. oktobrim iesniegt priekšlikumus normatīvajam regulējumam (likumprojekts) un saistošajiem grozījumiem tiesību aktos, kas ietvertu horizontālo regulējumu par vispārīgām prasībām precēm reglamentētajā jomā (preces laišana tirgū, preces piedāvāšana tirgū, preces nodošana ekspluatācijā, CE atbilstības marķējums), iesaistīto personu (komersantu) pienākumus un tirgus uzraudzības kārtību.Minētais Uzdevums tapis saistībā ar to, ka, saskaņojot Ministru kabineta noteikumu projektu “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi” (turpmāk – Noteikumi), tika konstatēts, ka daļa no tajā ietvertā regulējuma (piemēram, atsevišķi termini) pēc būtības ir horizontāls regulējums, kas būtu attiecināms ne tikai uz liftiem, bet arī uz citām precēm un pakalpojumiem, un tādēļ šāds regulējums būtu jāparedz likumā. Saskaņošanas rezultātā tika panākta vienošanās, ka Noteikumi tiek virzīti apstiprināšanai, vienlaikus paredzot Ekonomikas ministrijai uzdevumu šāda regulējuma iestrādāšanai likumā (Tirgus uzraudzības likums) un attiecīgi tā izslēgšanai no Noteikumiem.Šobrīd ir tapis zināms, ka Eiropas Komisija līdz 2017. gada beigām plāno publicēt jaunu Eiropas Savienības tiesību akta projektu, kurš paredzēs horizontālo regulējumu par vispārīgām prasībām precēm un to uzraudzībai, ar kuru cita starpā tiks ieviestas arī jaunas definīcijas.Tā kā minētais Eiropas Savienības tiesību akta projekts tiešā veidā skars normatīvo regulējumu, ko ar Uzdevumu bija paredzēts iestrādāt Tirgus uzraudzības likumā, kā arī, ņemot vērā to, ka šāda normatīvā regulējuma nepieciešamība bija pamatota ar juridiskās tehnikas apsvērumiem, bet nevis normatīvā regulējuma trūkumu vispār (to šobrīd paredz Noteikumi), Uzdevuma izpilde šajā brīdī pirms sagaidāmā Eiropas Savienības tiesību akta projekta publicēšanas nav lietderīga. Ņemot vērā minēto, lūdzu pagarināt Ministru kabineta 2016. gada 5. aprīļa sēdes protokollēmuma (prot.Nr.16 5.§) 2. punktā dotā uzdevuma izpildes termiņu līdz 2018. gada 1. oktobrim. |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumiem Nr. 300 „Ministru kabineta kārtības rullis” 73.1. apakšpunktu projekts nav izsludināms Valsts sekretāru sanāksmē. |
| 3. | Informācija par saskaņojumiem | Saskaņā ar Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 111.7. apakšpunktu 2017. gada 4. oktobrī nosūtīts Finanšu ministrijai, Tieslietu ministrijai, Iekšlietu ministrijai. Ņemts vērā Tieslietu ministrijas iebildums, izziņa par sniegtajiem un vērā ņemtajiem iebildumiem un precizētais projekts 2017. gada 12. oktobrī nosūtīts elektroniskai saskaņošanai Finanšu ministrijai, Tieslietu ministrijai, Iekšlietu ministrijai un 2017. gada 13. oktobrī saņemts Tieslietu ministrijas saskaņojums. |
| 4. | Ziņas par saskaņojumu ar Eiropas Savienības institūcijām | Nav attiecināms. |
| 5. | Politikas joma | Industrijas un pakalpojumu politika. |
| 6. | Atbildīgā amatpersona | Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas juriskonsults Juris Bulāns |
| 7. | Uzaicināmās personas | Ekonomikas ministrijas Iekšējā tirgus departamenta direktore Inga Apsīte; Ekonomikas ministrijas Iekšējā tirgus departamenta direktores vietniece, Konkurences, tirdzniecības un patērētāju tiesību nodaļas vadītāja Anna Upena |
| 8. | Projekta ierobežotas pieejamības statuss | Nav noteikts ierobežotas pieejamības statuss. |
| 9. | Cita informācija | Nav attiecināms. |

Pielikumā:

1. Ministru kabineta sēdes protokollēmuma projekts (EMProt\_121017\_TUL) uz 1 lapas;
2. Tieslietu ministrijas atzinums (TMAtz\_061017\_EM\_MKPL) uz 1 lapas;
3. Finanšu ministrijas atzinums (FMnos\_111017\_7296) uz 1 lapas;
4. Iekšlietu ministrijas atzinums (IeMAtz\_101017\_MK protok\_proj) uz 1 lapas;
5. Izziņa par sniegtajiem un vērā ņemtajiem iebildumiem (EMIzz\_121017\_TUL) uz 2 lapām.
6. Tieslietu ministrijas atkārtoti sniegtais atzinums (TMAtz2\_131017\_EM\_MKPL) par elektroniskai saskaņošanai nosūtīto precizēto projektu uz 1 lapas.

Ministru prezidenta biedrs,

ekonomikas ministrs A. Ašeradens

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Bulāns, 67013156
Juris.Bulans@em.gov.lv